|  |
| --- |
| 19. SJEDNICA GRADSKOG VIJEĆA GRADA POŽEGETOČKA 12. DNEVNOG REDAPRIJEDLOG ODLUKE O IZMJENAMA ODLUKE O PROVOĐENJU PRODUŽENOG BORAVKA U GRADSKIM OSNOVNIM ŠKOLAMAPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i/ili pročelnica Upravnog odjela za društvene djelatnostiTravanj 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/7

URBROJ: 2177-1-01/01-23- 1

Požega, 21. ožujka 2023.

GRADSKOM VIJEĆU GRADA POŽEGE

PREDMET: Prijedlog Odluke o izmjenama Odluke o provođenju produženog boravka u gradskim osnovnim školama

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o izmjenama Odluke o provođenju produženog boravka u gradskim osnovnim školama.

Pravna osnova za ovaj Prijedlog Odluke je u članku 19.a stavku 2. podstavku 7. i članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17. , 98/19. i 144/20.), članku 143. stavku 6. točki 1. Zakona o odgoju i obrazovanju u osnovnoj i srednjoj školi (Narodne novine, broj: [87/08](http://www.zakon.hr/cms.htm?id=66)., [86/0.9](http://www.zakon.hr/cms.htm?id=67), [92/10](http://www.zakon.hr/cms.htm?id=68)., [105/10](http://www.zakon.hr/cms.htm?id=69)., [90/1.1](http://www.zakon.hr/cms.htm?id=70), [5/12](http://www.zakon.hr/cms.htm?id=71)., [16/12](http://www.zakon.hr/cms.htm?id=72)., [86/12](http://www.zakon.hr/cms.htm?id=73)., [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), 152/14., 7/17., 68/18., 98/19., 64/20. i 151/22.), odredbama Državnog pedagoškog standarda osnovnoškolskog sustava odgoja i obrazovanja (Narodne novine, broj: 63/08. i 90/10.), odredbama Pravilnika o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (Narodne novine, broj: 124/09. i 73/10.), te članku 18. stavku 1. podstavku 7. i članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o izmjenama Odluke o provođenju produženog boravka u gradskim osnovnim školama

3. Odluka o provođenju produženog boravka u gradskim osnovnim školama (Službene novine Grada Požege, broj: 11/22.)



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/7

URBROJ: 2177-1-01/01-23-2

Požega, 21. ožujka 2023.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: broj: 2/21. i 11/22.), Gradonačelnik Grada Požege dana, 21. ožujka 2023. godine, donosi

Z A K L J U Č A K

I. Utvrđuje se Prijedlog Odluke izmjenama Odluke o provođenju produženog boravka u gradskim osnovnim školama, u predloženom tekstu.

II. Prijedlog Odluke iz točke I. ovoga Zaključka, upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-03/7

URBROJ:2177-1-02/01-23-3

Požega, \_\_. travnja 2023.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 143. stavka 6. točke 1. Zakona o odgoju i obrazovanju u osnovnoj i srednjoj školi (Narodne novine, broj: [87/08](http://www.zakon.hr/cms.htm?id=66)., [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68)., [105/10](http://www.zakon.hr/cms.htm?id=69)., [90/11](http://www.zakon.hr/cms.htm?id=70)., [5/12](http://www.zakon.hr/cms.htm?id=71)., [16/12](http://www.zakon.hr/cms.htm?id=72)., [86/12](http://www.zakon.hr/cms.htm?id=73)., [126/12](http://www.zakon.hr/cms.htm?id=182)., [94/13](http://www.zakon.hr/cms.htm?id=480)., 152/14., 7/17., 68/18., 98/19., 64/20. i 151/22.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 19. sjednici, održanoj dana, \_\_. travnja 2023. godine, donosi

O D L U K U

o izmjenama Odluke o provođenju produženog boravka u gradskim osnovnim školama

Članak 1.

Ovom Odlukom mijenja Odluka o provođenju produženog boravka u gradskim osnovnim školama (Službene novine Grada Požege, broj: 11/22.) (u nastavku teksta: Odluka).

Članak 2.

U članku 5. stavku 2. Odluke iza riječi: „učitelja“ stavlja se točka i brišu se riječi: „razredne nastave (u nastavku teksta: učitelj)“.

Članak 3.

U članku 6. stavku 2. Odluke, točka 5. (u tabeli) mijenja se i glasi:

|  |  |  |
| --- | --- | --- |
| „5. | učenik s teškoćama u razvoju, uz preporuku liječnika | 5 |

Članak 4.

U članku 9. stavak 1. Odluke mijenja se i glasi:

„ (1) Škole navedene u članku 1. ove Odluke mogu organizirati produženi boravak (uz skupine određene člankom 7. ove Odluke), u dodatnim skupinama

- ukoliko za to postoji iskazani interes roditelja

- ako su osigurani prostorni uvjeti te

- ukoliko su osigurana potrebna financijska sredstva za plaću učitelja u produženom boravku.“

Članak 5.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o izmjenama Odluke o provođenju produženog boravka

u gradskim osnovnim školama

1. UVOD I PRAVNA OSNOVA

Odluka o provođenju produženog boravka u gradskim osnovnim školama usvojena je u svibnju 2022. godine, objavljena je u Službenim novinama Grada Požege, broj: 11/22. od 26. svibnja 2022. godine, a stupila je na snagu 3. lipnja 2022. godine.

Predmetnom Odlukom uređeno je provođenje produženog boravka u osnovnima školama kojima je Grad Požege osnivač (OŠ Antuna Kanižlića, OŠ Dobriša Cesarić i OŠ Julija Kempfa) kao šire javne potrebe, utvrđen je njihov opseg te način financiranja i mjerila za naplatu usluge.

Pravna osnova za donošenje predložene Odluke je u:

1) Zakonu o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), u članku 19.a kojim je propisao da jedinica lokalne samouprave u svom samoupravnom djelokrugu obavlja poslove od lokalnog značaja kojima se neposredno ostvaruju potreba građana (i to osobito) na području odgoja i obrazovanja

2) članku 143. stavku 6. točki 1. Zakona o odgoju i obrazovanju u osnovnoj i srednjoj školi (Narodne novine, broj: [87/08](http://www.zakon.hr/cms.htm?id=66)., [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68)., [105/10](http://www.zakon.hr/cms.htm?id=69)., [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71)., [16/12](http://www.zakon.hr/cms.htm?id=72)., [86/12](http://www.zakon.hr/cms.htm?id=73)., [126/12](http://www.zakon.hr/cms.htm?id=182)., [94/13](http://www.zakon.hr/cms.htm?id=480)., 152/14., 7/17., 68/18., 98/19., 64/20. i 151/22.) kojim je propisano da jedinica lokalne samouprave može utvrditi šire javne potrebe u osnovnom školstvu, te tako i produženi boravak koji je utvrđen kao javna potreba za čiju provedbu se sredstva mogu osigurati u proračunu jedinica lokalne samouprave. nastave

3) odredbama Državnog pedagoškog standarda osnovnoškolskog sustava odgoja i obrazovanja (Narodne novine, broj: 63/08. i 90/10.)

4) odredbama Pravilniku o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (Narodne novine, broj:124/09. i 73/10.)

5) članku 39. stavku 1. podstavku 3. Statuta Grada Požege (Službene novine Grada Požege, broj: 2/21. i 11/22.) kojim je propisno da Gradsko vijeće Grada Požege donosi odluke i druge opće akte kojima se uređuju pitanja iz samoupravnog djelokruga Grada Požege.

II. SADRŽAJ PREDLOŽENE ODLUKE

Člankom 2. predložene Odluke, u članku 5. Odluke iza riječi: „učitelja“ stavljena je točka i brisane su riječi: „razredne nastave (u nastavku teksta: učitelj)“, a člankom 3. izmijenjen je članak 5. točka 5. (u tabeli - kriterij bodovanja) za učenika s teškoćama u razvoju koji sada moraju dostaviti uz potrebnu dokumentaciju i preporuku liječnika. Nadalje, člankom 4. predložene Odluke, u članku 9. izvornog teksta Odluke izmijenjen je stavak 1., na način da sada škole mogu organizirati produženi boravak u dodatnim skupinama pored dvije redovne, ukoliko za to postoji iskazani interes roditelja, ako su osigurani prostorni uvjeti te ukoliko su osigurana potrebna financijska sredstva za plaću učitelja u produženom boravku. Člankom 5. predložene Odluke utvrđene je vokacijski rok stupanja na snagu predložene Odluke.

Nastavno se daje pročišćeni tekst izmijenjenih / nadopunjenog članaka Odluke:

*Članak 5.*

(*1) Trajanje dnevnog produženog boravka obuhvaća neposredni odgojno-obrazovni rad sa učenicima u trajanju od pet stati dnevno te vrijeme prihvata učenika.*

*(2) Za prihvat učenika škola je dužna organizirati dežurstvo učitelja.*

*(3) Jedan sat programa produženog boravka traje šezdeset minuta.*

*Članak 6.*

*(1) Polaznici produženog boravka uključuju se u produženi boravak na osnovi zahtjeva roditelja.*

*(2) Kriteriji za upis ostvaruju se na način da za svaku utvrđenu prednost učenik ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje i to prema sljedećoj tablici:*

|  |  |  |
| --- | --- | --- |
| *R.BR.* | *KRITERIJ ZA BODOVANJE* | *BROJ BODOVA* |
| *1.* | *učenik zaposlenog samohranog roditelja* | *25* |
| *2.* | *učenik roditelja žrtava i invalida domovinskog rata, hrvatskih branitelja i dragovoljaca Domovinskog rata* | *25* |
| *3.* | *učenik iz jednoroditeljske obitelji sa zaposlenim roditeljem ili redovnim studentom* | *20* |
| *4.* | *učenik čija su oba roditelja zaposlena* | *20* |
| *5.* | *učenik s teškoćama u razvoju, uz preporuku liječnika* | *5* |
| *6.* | *učenik u udomiteljskoj obitelji, bez roditelja ili odgovarajuće roditeljske skrbi* | *5* |
| *7.* | *učenik iz obitelji s troje ili više djece školske dobi* | *5* |
| *8.* | *učenik roditelja koji prima dječji doplatak* | *5* |

*Članak 9.*

*„ (1) Škole navedene u članku 1. ove Odluke mogu organizirati produženi boravak (uz skupine određene člankom 7. ove Odluke), u dodatnim skupinama*

*- ukoliko za to postoji iskazani interes roditelja*

*- ako su osigurani prostorni uvjeti te*

*- ukoliko su osigurana potrebna financijska sredstva za plaću učitelja u produženom boravku.“*

*(2) U svezi navedenog, škole su dužne podnijeti obrazloženi zahtjev Upravnom odjelu radi formiranja dodatnih skupna produženog boravaka, i to najkasnije petnaest dana prije početka svake školske godine.*

*(3) O zahtjevu iz stavka 2. ovoga članka odlučuje Gradonačelnik Grada Požege donošenjem posebne odluke koja se donosi za jednu školsku godinu.*

*(4) S učiteljem u dodatnoj skupini produženog boravka zasniva se radni odnos na određeno vrijeme (od početka do završetka nastavne godine, sukladno odluci koju donosi ministar znanosti i obrazovanja).*

*(5) Sredstva za financiranje rada učitelja u dodatnim skupinama osiguravaju se sukladno odredbi članka 8. stavka 2. ove Odluke, a u svezi plaće i ostalih materijalnih primjenjuju se odredbe stavka 3. i 4. navedenog članka.*

***Službene novine Grada Požege, broj: 11/22.***

**

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*Gradsko vijeće*

*KLASA: 602-01/22-01/11*

*URBROJ:2177-1-02/01-22-3*

*Požega, 26. svibnja 2022.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 143. stavka 6. točke 1. Zakona o odgoju i obrazovanju u osnovnoj i srednjoj školi (Narodne novine, broj:* [*87/08*](http://www.zakon.hr/cms.htm?id=66)*.,* [*86/09*](http://www.zakon.hr/cms.htm?id=67)*,* [*92/10*](http://www.zakon.hr/cms.htm?id=68)*.,* [*105/10*](http://www.zakon.hr/cms.htm?id=69)*.,* [*90/11*](http://www.zakon.hr/cms.htm?id=70)*,* [*5/12*](http://www.zakon.hr/cms.htm?id=71)*.,* [*16/12*](http://www.zakon.hr/cms.htm?id=72)*.,* [*86/12*](http://www.zakon.hr/cms.htm?id=73)*.,* [*126/12*](http://www.zakon.hr/cms.htm?id=182)*.,* [*94/13*](http://www.zakon.hr/cms.htm?id=480)*., 152/14., 7/17., 68/18., 98/19. i 64/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na svojoj 12. sjednici, održanoj dana, 26. svibnja 2022. godine, donosi*

*O D L U K U*

 *o provođenju produženog boravka u gradskim osnovnim školama*

*I. OPĆE ODREDBE*

*Članak 1.*

*Ovom Odlukom uređuje se provođenje produženog boravka u osnovnima školama kojima je Grad Požege osnivač, kako slijedi:*

* *OŠ Antuna Kanižlića*
* *OŠ Dobriša Cesarić*
* *OŠ Julija Kempfa*

*(u nastavku teksta: škola) kao šire javne potrebe, utvrđivanje njihova opsega te načina financiranja i mjerila za naplatu usluge.*

*Članak 2.*

*Upis djece u program produženog boravka provodi se prema Planu upisa što ga za svaku školsku godinu donosi Školski odbor uz suglasnost Grada Požege kao osnivača.*

*II. PRODUŽENI BORAVAK*

*Članak 3.*

*(1) Produženi boravak je organizirani boravak djece u školi prije ili nakon redovite, obvezne nastave i školskih aktivnosti, koji uključuje i prehranu.*

*(2) Škola ostvaruje produženi boravak na temelju godišnjeg programa rada produženog boravka.*

*Članak 4.*

*Polaznici produženog boravka u formiranoj odgojno-obrazovnoj skupini (u nastavku teksta: skupina) su učenici iz prvih i drugih razreda, koji polaze razrednu nastavu u jutarnjoj smjeni.*

*Članak 5.*

*(1) Trajanje dnevnog produženog boravka obuhvaća neposredni odgojno-obrazovni rad sa učenicima u trajanju od pet stati dnevno te vrijeme prihvata učenika.*

*(2) Za prihvat učenika škola je dužna organizirati dežurstvo učitelja razredne nastave (n u nastavku teksta: učitelj).*

*(3) Jedan sat programa produženog boravka traje šezdeset minuta.*

*Članak 6.*

*(1) Polaznici produženog boravka uključuju se u produženi boravak na osnovi zahtjeva roditelja.*

*(2) Kriteriji za upis ostvaruju se na način da za svaku utvrđenu prednost učenik ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje i to prema sljedećoj tablici:*

|  |  |  |
| --- | --- | --- |
| *R.BR.* | *KRITERIJ ZA BODOVANJE* | *BROJ BODOVA* |
| *1.* | *učenik zaposlenog samohranog roditelja* | *25* |
| *2.* | *učenik roditelja žrtava i invalida domovinskog rata, hrvatskih branitelja i dragovoljaca Domovinskog rata* | *25* |
| *3.* | *učenik iz jednoroditeljske obitelji sa zaposlenim roditeljem ili redovnim studentom* | *20* |
| *4.* | *učenik čija su oba roditelja zaposlena* | *20* |
| *5.* | *učenik s teškoćama u razvoju* | *5* |
| *6.* | *učenik u udomiteljskoj obitelji, bez roditelja ili odgovarajuće roditeljske skrbi* | *5* |
| *7.* | *učenik iz obitelji s troje ili više djece školske dobi* | *5* |
| *8.* | *učenik roditelja koji prima dječji doplatak* | *5* |

*III. OPSEG PRODUŽENOG BORAVKA I SREDSTVA ZA FINANCIRANJE USLUGE ŠKOLE I MJERILA ZA NAPLATU USLUGE*

*Članak 7.*

*Produženi boravak organizirat će se u dvije skupine u svakoj školi navedenoj u članku 1. ove Odluke.*

*Članak 8.*

*(1) Program produženog boravka provode zaposlenici škole, na svakoj školi iz članka 1. ove Odluke po dva učitelja koji sa školom sklapaju ugovor o radu na neodređeno vrijeme te imaju ista prava i obveze kao i drugi učitelji zaposleni u školi.*

*(2) Sredstva za financiranje rada učitelja iz stavka 1. ovoga članka koji izvode program produženog boravaka u školama navedenim u članku 1. ove Odluke osiguravaju se u Proračunu Grada Požege, kroz razdjel Upravnog odjela za društvene djelatnosti Grada Požege (u nastavku teksta: nadležni Upravni odjel).*

*(3) Plaće i ostala materijalna prava učitelja u produženom boravku obračunava škola sukladno aktima odnosno kolektivnom ugovoru za zaposlene u osnovnoškolskim ustanovama.*

*(4) Plaća se isplaćuje mjesečno školi, sukladno zahtjevima odnosno računima škola, do petnaestog u mjesecu za prethodni mjesec.*

*Članak 9.*

*(1) Škole navedene u članku 1. ove Odluke mogu organizirati produženi boravak (uz skupine određene člankom 7. ove Odluke), u još jednoj dodatnoj skupni ukoliko za to postoji iskazani interes roditelja.*

*(2) U svezi navedenog, škole su dužne podnijeti obrazloženi zahtjev Upravnom odjelu radi formiranja dodatne skupne produženog boravaka, i to najkasnije trideset dana prije početka svake školske godine.*

*(3) O zahtjevu iz stavka 2. ovoga članka odlučuje Gradonačelnik Grada Požege donošenjem posebne odluke koja se donosi za jednu školsku godinu.*

*(4) S učiteljem u dodatnoj skupini produženog boravka zasniva se radni odnos na određeno vrijeme (od početka do završetka nastavne godine, sukladno odluci koju donosi ministar znanosti i obrazovanja).*

*(5) Sredstva za financiranje rada učitelja u dodatnoj skupini osigurava se u Proračunu Grada Požege, kroz razdjel nadležnog Upravnog odjela, a pravo na plaću i ostala materijala prava ostvaruje sukladno članku 8. stavku 3. ove Odluke.*

*Članak 10.*

*(1) Postupak zaprimanja i obrade zahtjeva za upis djece u program produženog boravka provodi Povjerenstvo za upis učenika u produženi boravak (u nastavku teksta: Povjerenstvo) koje se osniva u svakoj školi iz članka 1. ove Odluke.*

*(2) Školski odbor iz svake škole iz članka 1. ove Odluke imenuje predsjednika i četiri člana Povjerenstva koji se biraju iz reda učitelja, stručnih suradnika i administrativnih radnika škole, na mandat od dvije godine.*

*(3) Povjerenstvo radi na sjednicama koje saziva predsjednik, a o tijeku sjednice vodi se zapisnik.*

*(4) Rad Povjerenstva nadzire Ravnatelj škole (u nastavku teksta: ravnatelj).*

*(5) Povjerenstvo odlučuje o zahtjevima za upis djece u produženi boravak na temelju analize dostavljene dokumentacije.*

*(6) Povjerenstvo je dužno po zaključenju roka za podnošenje prijava dostaviti podatke ravnatelju.*

*(7) Na temelju dostavljenih podataka Povjerenstva, ravnatelj donosi pojedinačna rješenja o upisu djece u produženi boravak, na osnovu kojih se izrađuju rezultati upisa u obliku liste.*

*Članak 11.*

*(1) Roditelji, korisnici usluge financiraju troškove prehrane učenika te ostale troškove produženog boravaka.*

*(2) Cijenu usluge za roditelja, korisnika usluge utvrđuje Školski odbor.*

*(3) Cijena usluge iz stavka 1. ovoga članka uključuje troškove prehrane te ostale troškove produženog boravaka.*

*(4) Škola s roditeljem, korisnikom usluge sklapa ugovor kojim reguliraju međusobna prava i obveze.*

*Članak 12.*

*Cijena usluge iz članka 8. ove Odluke smanjuje se za roditelja, korisnika usluge za iznos dnevnog troška prehrane u slučaju kada učenik izostaje iz škole zbog bolesti više od deset dana, o čemu roditelj, korisnik usluge pravovremeno obavještava školu i dostavlja liječničku potvrdu.*

*Članak 13.*

*(1) Roditelj, korisnik usluge cijenu usluge plaća na žiro-račun škole.*

*(2) Škola ispostavlja račun svakom roditelju, korisniku usluge najkasnije do desetog u tekućem mjesecu za prethodni mjesec, na temelju mjesečne evidencije o prisutnosti učenika.*

*(3) Roditelj, korisnik usluge dužan je platiti cijenu usluge na temelju računa iz stavka 2. ovoga članka najkasnije u roku deset dana od dana primitka računa.*

*IV. ZAVRŠNE ODREDBE*

*Članak 14.*

*Stupanjem na snagu ove Odluke prestaje važiti Odluka o provođenju produženog boravka u gradskim osnovnim školama (Službene novine Grada Požege, broj: 15/17., 15/18. i 10/20.).*

*Članak 15.*

*Ova Odluka stupa na snagu osmog dana od dana objave u Službenim novinama Grada Požege*

*PREDSJEDNIK*

*Matej Begić, dipl.ing.šum., v.r.*